**JELGAVAS PILSĒTAS PAŠVALDĪBAS 2019.GADA 28.NOVEMBRA**

**SAISTOŠO NOTEIKUMU NR.19-23**

 **“GROZĪJUMI JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠAJOS NOTEIKUMOS NR.15-20 “JELGAVAS PILSĒTAS PAŠVALDĪBAS PABALSTU PIEŠĶIRŠANAS NOTEIKUMI””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saistošie noteikumi (turpmāk – noteikumi) tiek izdoti, lai  nodrošinātu vienlīdzīgu pieeju pabalsta ēdināšanai bērniem, kuri apgūst obligāto pirmsskolas izglītības programmu (sagatavošana pamatizglītības ieguvei), saņemšanai jo šobrīd pabalsts pirmsskolas izglītības iestādes ēdināšanas pakalpojuma apmaksai apmērs ir lielāks nekā ēdināšanai vispārējas izglītības iestādē vidēji par 20,00 *euro*. Par 10,00 *euro* tiek palielināts pabalsts pirmsskolas izglītības iestādes ēdināšanas pakalpojuma apmaksai bērnam no maznodrošinātas ģimenes.Par 30,00 *euro* tiek paaugstināts ienākumu līmenis aizbildņa ģimenei, lai nodrošinātu iespēju ģimenē dzīvojošam bērnam pretendēt uz šādiem pašvaldības pabalstiem:* ēdināšanai vispārējās izglītības iestādē;
* pabalstu individuālo mācību piederumu iegādei vispārējās izglītības iestāžu klātienes izglītojamajam;
* pabalstu individuālo mācību piederumu iegādei bērnam 5 (piecu) – 6 (sešu) gadu vecumā, kurš apgūst obligāto pirmsskolas izglītības programmu (sagatavošana pamatizglītības ieguvei).

Lai veicinātu integrāciju sabiedrībā un izglītības saņemšanu bērniem bāreņiem un bez vecāku gādības palikušajiem bērniem pēc ārpusģimenes aprūpes beigšanās, tiek ieviests jauns pašvaldības pabalsts pamatvajadzību nodrošināšanai bārenim un bez vecāku gādības palikušajam bērnam, kurš sasniedzis pilngadību un sekmīgi turpina mācības, kas ietver:* pabalstu apģērba iegādei 100,00 *euro* apmērā katram sešu mēnešu periodam kalendārajā gadā;
* pabalstu medicīnas pakalpojumu apmaksai 100,00 *euro* apmērā vienu reizi kalendārajā gadā.

Izvērtējot pašvaldības iedzīvotāju priekšlikumus, tiek palielināts ikgadējā pabalsta apmērs:* politiski represētai personai par 20,00 *euro*;
* personai, kurai ir 100 un vairāk gadu par 7,00 *euro.*
 |
| 2.Projekta nepieciešamības pamatojums | Noteikumi nepieciešami, lai nodrošinātu vienotu un vienlīdzīgu pieeju pašvaldības pabalsta ēdināšanai vispārējās izglītības iestādē saņemšanā ģimenei ar bērniem, kuri apgūst obligāto pirmsskolas izglītības programmu (sagatavošana pamatizglītības ieguvei). Par 10,00 *euro* tiek palielināts pabalsts pirmsskolas izglītības iestādes ēdināšanas pakalpojuma apmaksai bērnam no maznodrošinātas ģimenes.Par 30,00 *euro* tiek paaugstināts ienākumu līmenis aizbildņa ģimenei, lai nodrošinātu iespēju ģimenē dzīvojošam bērnam pretendēt uz šādiem pašvaldības pabalstiem:* ēdināšanai vispārējās izglītības iestādē;
* pabalstu individuālo mācību piederumu iegādei vispārējās izglītības iestāžu klātienes izglītojamajam;
* pabalstu individuālo mācību piederumu iegādei bērnam 5 (piecu) – 6 (sešu) gadu vecumā, kurš apgūst obligāto pirmsskolas izglītības programmu (sagatavošana pamatizglītības ieguvei).

Lai veicinātu integrāciju sabiedrībā ir nepieciešama pašvaldības iniciatīva jaunu pabalstu ieviešanai pamatvajadzību nodrošināšanai bērnam bārenim un bez vecāku gādības palikušajam bērnam pēc ārpusģimenes aprūpes beigšanās līdz 24 gadu vecuma sasniegšanai.Ar pabalstu apģērba iegādei 100,00 *euro* apmērā katram sešu mēnešu periodam kalendārajā gadā un pabalstu medicīnas pakalpojumu apmaksai 100,00 *euro* apmērā vienu reizi kalendārajā gadā ieviešanu iepriekš minētajai mērķa grupai tiek nodrošināta iespēja uzlabot savu dzīves kvalitāti un novirzīt personīgo budžetu uzsāktās izglītības pabeigšanai.Ņemot vērā pašvaldības iedzīvotāju viedokli, tiek palielināts ikgadējā pabalsta apmērs:* politiski represētai personai par 20,00 *euro*;
* personai, kurai ir 100 un vairāk gadu par 7,00 *euro.*
 |
| 3.Informācija par plānoto projekta ietekmi uz pašvaldības budžetu | Noteikumu realizēšanai tiek plānoti naudas līdzekļi Jelgavas pilsētas pašvaldības iestādes “Jelgavas sociālo lietu pārvalde” (turpmāk – JSLP) 2020.gada budžetā. Tiek prognozēts, ka papildus ir nepieciešami naudas līdzekļi 8100,00 *euro* apmērā, tajā skaitā:* pabalstam apģērba iegādei 5400,00 *euro* apmērā (27 bērni bāreņi un bez vecāku gādības palikušie bērni pēc ārpusģimenes aprūpes beigšanas X 100,00 *euro* X 2 reizes kalendārajā gadā);
* pabalstam medicīnas pakalpojumu apmaksai 2700,00 *euro* apmērā (27 bērni bāreņi un bez vecāku gādības palikušie bērni pēc ārpusģimenes aprūpes beigšanas X 100,00 *euro* kalendārajā gadā).

Pabalstam ēdināšanai vispārējās izglītības iestādē bērnam, kurš apgūst obligāto pirmsskolas izglītības programmu (sagatavošana pamatizglītības ieguvei) un pabalstam pirmsskolas izglītības iestādes ēdināšanas pakalpojuma apmaksai bērnam no maznodrošinātas ģimenes tiek plānots budžeta palielinājums par 6600,000 *euro* (45 bērni X 16,44 *euro* vidēji mēnesī X 9 mēneši mācību gada laikā)*.* Ikgadējā pabalsta palielināšanai politiski represētai personai ir nepieciešams papildus 5600,00 *euro* (280 personas X 20,00 *euro* kalendārajā gadā), bet ikgadējā pabalsta palielināšanai personai, kurai ir 100 un vairāk gadu ir nepieciešams 56,00 *euro* (8 personas X 7,00 *euro*). |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Nav. |
| 5.Informācija par plānoto projekta ietekmi uz administratīvajām procedūrām | Noteikumu izpildi nodrošinās JSLP. |
| 6.Informācija par konsultācijām ar privātpersonām | Noteikumu projekts apspriests Jelgavas pilsētas domes Sociālo lietu konsultatīvajā komisijā, uzklausīts Biedrības "Latvijas Politiski represēto apvienība" Jelgavas nodaļas biedru viedoklis. |

Jelgavas pilsētas domes priekšsēdētājs A. Rāviņš